EkBass/fiwiki-20250220-pages-articles huggingface dataset:
The Sunday Times

The Sunday Times on brittiläinen sunnuntaisin ilmestyvä sanomalehti. Lehti on noin 1,3 miljoonan kappaleen levikillään Britannian laajalevikkisin sunnuntailaatulehti. Lehden julkaisija on Times Newspapers Ltd, jonka varsinainen omistaja on Rupert Murdochin omistama News Corp. Times Newspapers Ltd julkaisee myös The Sunday Timesin sisarlehteä, maanantaista lauantaihin ilmestyvää The Timesia. Nämä lehdet kuitenkin perustettiin itsenäisesti ja ne siirtyivät samaan omistukseen vasta vuonna 1966. Vuoden 2001 vaaleissa The Sunday Times tuki Tony Blairin työväenpuoluetta. Vuodesta 2005 lähtien se on tukenut kaikissa vaaleissa konservatiivipuoluetta, mutta 2024 lehti tuki jälleen työväenpuoluetta. The Sunday Timesin päätoimittaja vuodesta 2023 alkaen on Ben Taylor. == Lähteet == ==Aiheesta muualla== * The Sunday Timesin virallinen sivusto. Sunday Times
Rathaus Spandaun metroasema

Rathaus Spandaun metroasema sijaitsee läntisessä Berliinissä, Spandaun kaupunginosassa. Se on U7-linjan pääteasema. Asema avattiin vuonna 1984, kun U7-linjaa jatkettiin Rohrdammin metroasemalta Rathaus Spandauhun asti. Asema on saanut nimensä Spandaun raatihuoneen mukaan. Se toimii myös Spandaun alueen paikallisliikenteen linja-autoasemana. Asemaa vastapäätä on Spandaun rautatieasema, jolla pysähtyvät kaukojunat ja S-Bahn-linjan 3 junat. == Lähteet == == Aiheesta muualla == Luokka:Berliinin metroasemat
Bassoklarinetti

Bassoklarinetti on klarinettia isokokoisempi ja matalaäänisempi puupuhallin. Ääni syntyy klarinetin tapaan yksinkertaisen ruokokielen värähdellessä. Bassoklarinetti on lähes aina B-vireinen, myös C- ja A-vireisiä on olemassa, mutta ne ovat hyvin harvinaisia. Sinfoniaorkestereissa käytettävien bassoklarinettien alarekisterin äänialaa jatkettu samoin kuin basettitorvessa, . Bassoklarinetin soiva ääniala on kontra-Bb:stä kaksiviivaiseen-Bb:een, mutta taitavimmat soittajat pääsevät vielä kvintin ylemmäs. Bassoklarinetti kirjoitetaan suurta noonia ylemmäs diskantti- eli G-avaimelle kuten tenorisaksofoni, eli kirjoitettuna bassoklarinetin ääniala on pienestä C:stä neliviivaiseen C:hen ja siitäkin korkeammalle. Bassoklarinetin ääni on alarekisterissä pehmeä ja täyteläinen, soivassa yksiviivaisessa oktaavissa helposti hieman räikeä ja vaikeasti hallittava ja ylärekisterissä läpitunkeva ja suorastaan kimeä. == Käyttö musiikissa == Sinfoniaorkestereissa bassoklarinettia käytettiin jo 1800-luvun lopulla ja se yleistyi 1900-luvulla. Bassoklarinettia käytetään myös puhallinorkestereissa, klarinettiyhtyeissä ja sooloinstrumenttina jazzissa. Esimerkiksi jazz-musiikin keskeisimpiin julkaisuihin kuuluvilla levyillä Miles Davisin Bitches Brew (1970) ja Eric Dolphyn Out to Lunch (1964), on molemmilla annettu bassoklarinetille merkittävä osuus. == Bassoklarinetti puhallinorkesterissa == Puhallinorkesterissa bassoklarinetti voi toimia sekä puupuhallin- että vaskipuhallinryhmien kanssa. Koska tyylilajit vaihtelevat jatkuvasti, bassoklarinetistin on osattava kaikenlaisia soundeja laidasta laitaan. Uusimmissa teoksissa bassoklarinetilla on merkittäviä soolo-osuuksia. Luokka:Puupuhaltimet
Hyper (lehti)

Hyper on australialainen videopelilehti, joka alkoi ilmestyä 1993. Next Media Pty Ltd:n kustantama Hyper julkaistiin samana kuukautena kuin brittiläinen Edge. Hyperin sisarjulkaisu on PC PowerPlay. Hyper kattaa kaikki kulloisetkin pelikonsolit, ja lisäksi lehdessä käsitellään myös animea, DVD-elokuvia, kolikko- ja klassikkopelejä. Siinä on myös videopeleihin liittyviä haastatteluja ja artikkeleita. Hyper on tunnettu omituisesta huumorista, joskus hupaisista kuvakaappauksista, säännöllisistä taiteellisista uusintapainoksista ja henkilökunnan yrityksestä pitää hyvät suhteet lukijoihin. Lehdessä harrastetaan sisäpiirin vitsejä. ==Katso myös== *Next Media *PC PowerPlay ==Aiheesta muualla== *Next Median kotisivut *Hyperactive: Hyperin kotisivut *Hyperactive-foorumit Luokka:Videopelilehdet
Lordi

Lordi () on Yhdistyneessä kuningaskunnassa käytettävä ylhäisaatelista asemaa ilmaiseva arvonimi. Lordi on myös Yhdistyneen kuningaskunnan parlamentin ylähuoneen jäsenelle kuuluva arvonimi. Vastaavan naispuolisen henkilön arvonimi on Lady. Lordi-sana sisältyy lisäksi eräihin brittiläisiin arvonimiin ja kruununvirkoihin, kuten Sealord (merilordi), Lord High Chancellor (lordikansleri) tai Lord Mayor (Lontoon ylipormestari). Englannin kielessä ”lord” voi tarkoittaa myös feodaalista kartanonherraa tai yksinkertaisesti ylimystä muidenkin maiden kuin Yhdistyneen kuningaskunnan historiasta puhuttaessa. Suomenkielistä muotoa ”lordi” käytetään kuitenkin vain Britteinsaarten historian yhteydessä. Englannin lord-sanalla on asiayhteyden mukaan muitakin merkityksiä, kuten isolla alkukirjaimella kirjoitettuna kristinuskon Jumalan kutsumanimi (”Herra”). == Aiheesta muualla == Luokka:Britannian aateli Luokka:Aatelisarvot Luokka:Brittiläiset arvonimet Luokka:Seulonnan keskeiset artikkelit
Official Nintendo Magazine

Official Nintendo Magazine (tai lyhenne MON) on Future Publishingin julkaisema Ison-Britannian virallinen Nintendo-lehti. Lehden aiempi nimi oli Nintendo: The Official Magazine jolloin julkaisijana oli EMAP. Nimi vaihtui kustantajan vaihdoksen yhteydessä; ensimmäinen lehti uudella nimellä julkaistiin 16. helmikuuta 2006. Lehden viimeinen numero on julkaistu 14. lokakuuta 2014. Lehti on ollut vanhin julkaistava videopelilehti Isossa-Britanniassa. Lehden alkuperäinen, Nintendo Entertainment Systemiin viittaava nimi Nintendo Magazine System pudotettiin pois Nintendon siirtyessä System-loppuliitteisistä konsoleista Nintendo 64:ään. EMAP julkaisi lehteä 12 vuotta ennen lisenssinsä menetystä marraskuussa 2005. Nykyinen lehti lupaa lukijoilleen "tuoreemman ja korkeatasoisemman ulkoasun" joka "vetoaa kaikkiin pelaajiin". Lehti näyttää yllättävän samankaltaiselta kuin Futuren julkaisema toinen videopelilehti Edge. Jokaisessa numerossa on "ilmainen lahja". Pitkäaikainen systeemi sisältää tuotteita laajalta väliltä, kunhan tuote vain liittyy Nintendoon. ==Katso myös== *Nintendo Power *Nintendo Magazine System (Australia) ==Lähteet== ==Aiheesta muualla== *Viralliset kotisivut Luokka:Nintendo-lehdet Luokka:Brittiläiset aikakauslehdet
Diureetit

Diureetit eli nesteenpoistolääkkeet ovat ryhmä lääkeaineita, jotka lisäävät virtsan eritystä eli diureesia ja poistavat siten nestettä elimistöstä. Niiden vaikutusmekanismina on lisääntynyt natriumin ja veden erittyminen virtsaan ja siten veden poistuminen elimistöstä. Diureetteja käytetään esimerkiksi kohonneen verenpaineen, erilaisten turvotustilojen, sydämen vajaatoiminnan, keuhkopöhön ja munuaissairauksien hoidossa. Alkoholi ja kofeiini ovat myös diureetteja, vaikkei näitä pidetä yleensä lääkinnälliseen käyttöön tarkoitettuina diureetteina.Vältä näitä juomia pitkällä automatkalla – miksi kalja ja kahvi pissattavat? Yle 4.3.2016. Diuriteetin käytön sivuvaikutuksena voi olla hyponatremia ja hypokalemia. Anatomis-terapeuttis-kemiallisessa lääkeluokituksessa (ATC) diureetit luokitellaan ryhmään C03. == Jaottelu == *Loop-diureetit **Furosemidi **Bumetanidi **Etakryynihappo *Tiatsididiureetit **Bendroflumetiatsidi **Hydroflumetiatsidi **Hydroklooritiatsidi **Klooritiatsidi **Polytiatsidi **Trikloorimetiatsidi **Syklopentiatsidi **Metyklotiatsidi **Syklotiatsidi **Mebutitsidi *Kaliumia säästävät diureetit **Spironolaktoni **Amiloridi **Triamtereeni *Osmoottiset diureetit == Lähteet == == Aiheesta muualla == *Lääkealan turvallisuus- ja kehittämiskeskus: ATC- luokitus * Luokka:Seulonnan keskeiset artikkelit
Otanes

Otanes (Utâna, kuoli noin 513 eaa.) oli persialainen aatelinen joka eli 500-luvulla eaa. Hän oli yksi seitsemästä salaliittolaisesta jotka murhasivat kuningas Smerdiin ja julistivat Dareios I:n kuninkaaksi. Kreikkalainen historioitsija Herodotos kertoo Otaneen olleen Kyyros Suuren vaimon veli. Kyyroksen jälkeen hänen pojastaan Kambyses II:sta tuli kuningas ja tö kuoltua hänen veljensä Smerdiin nousi valtaistuimelle. Otaneen tytär Faidymia oli naimisissa Smerdiin kanssa ja kertoi isälleen ettei Smerdis ollutkaan oikeasti Kyyros Suuren poika, vaan itse asiassa eräs meedialainen, joka muistutti hyvin paljon oikeaa Smerdistä. Kambyses oli antanut murhata veljensä ennen kuolemaansa, mutta oli pitänyt tapahtuneen salassa. Kun Otanes kutsui luokseen ystävänsä Aspathineen ja Gobryaan joille hän kertoi tapahtuneesta. Yhdessä he päättivät ottaa mukaan salaliittoon kolme muuta miestä, Hydarneen, Intafreneen ja Megabyzoon. Pian myös Dareios liittyi salaliittoon ja ylipuhui heidät kapinoimaan heti Smerdistä vastaan. Otanes olisi luultavasti voinut vaatia kuninkuutta itselleen koska hänellä oli yhteyksiä Kyyros Suureen siskonsa kautta. Dareioksen yhteys Kyyroksen sukuun oli kaukainen. Otanes ja kumppanit menivät Smerdiin asuinpaikkaan 29. syyskuuta 522 eaa. ja heidät päästettiin sisälle, koska olihan kyseessä eräät Persian valtakunnan arvostetuimmista henkilöistä. Yhdessä salaliittolaiset murhasivat nukkuvan Smerdiin. Herodotos kertoo että murhattuaan kuninkaan salaliittolaiset väittelivät siitä miten Persiaa tuli siitäedes hallita. Otanes olisi Herodotoksen mukaan halunnut maahan demokratian, Megabyzos taas kannatti oligarkiaa ja Dareios puolestaan suosi kuningasvaltaa. Lopulta Dareioksen näkökanta voitti ja hänet valittiin kuninkaaksi. Koska Otanes oli vastustanut kuninkuutta, päättivät salaliittolaiset ettei Otaneen ja hänen perheensä tulevaisuudessa tarvinnut totella kuninkaan määräyksiä. Päästyään kuninkaaksi Dareios kunnioitti Otanesta ottamalla tämän tyttären Faidyian vaimokseen. Otanes meni myös naimisiin Dareioksen siskon kanssa. Dareios nimitti Otaneen myös Lyydian satraapiksi. Otanes kuoli luultavasti noin vuonna 513 eaa., koska tuolloin Artafernes nimitettiin Lyydian satraapiksi. luokka:Satraapit
Viinanen

Viinanen on suomenkielinen sukunimi. Tunnettuja Viinasia ovat: * Iiro Viinanen (s. 1944), poliitikko, ministeri * Jarmo Viinanen (s. 1959), diplomaatti * Jukka Viinanen (oik. Jukka-Pekka, s. 1948), teollisuusjohtaja, Iiro Viinasen veli * Mika Viinanen (s. 1979), jääkiekkoilija * Pertti Viinanen (1937–2012), ammattiyhdistysjohtaja, SAK:n pj. 1981–1990.
Väisänen

Väisänen on suomalainen sukunimi, joka on muun muassa seuraavilla henkilöillä: * Antti Väisänen (s. 1985), lentopalloilija * Ari Väisänen (s. 1971), kemisti ja professori * A. O. Väisänen (1890−1969), musiikkitieteilijä, professori * Aulis Väisänen (1942–2021), pesäpalloilija * Erkko Väisänen, EWE (s. 1980), suomalainen juontaja, tapahtumatuottaja ja rap-artisti * Hannu Väisänen (1950–2000), ulkomaantoimittaja ja kirjeenvaihtaja * Hannu Väisänen (s. 1951), kuvataiteilija ja kirjailija * Hannu Väisänen (s. 1978), jääkiekkoilija * Heikki Väisänen (1864–1940), kansanedustaja (SDP, STPV) * Heikki Väisänen (s. 1943), mäkihyppääjä * Heikki Väisänen (s. 1957), sotakirjailija ja diplomi- insinööri * Ilpo Väisänen (s. 1963), syntetisaattorimuusikko * Jalmari Väisänen (1893–1983), maanviljelijä, kunnallisneuvos ja kansanedustaja (SDP) * Jesse Väisänen (s. 1988), pesäpalloilija * Johannes Väisänen (1897–1918), jääkäriluutnantti * Joonatan Väisänen, Jokrates (s. 1996), rap-artisti * Juha- Pekka Väisänen (s. 1966), taiteilija, puoluejohtaja * Jukka Väisänen, muusikko, säveltäjä ja kuoronjohtaja * Kalle Väisänen (s. 2003), jääkiekkoilija * Kari Väisänen (s. 1958), viestintä- ja tiedotusalan yritysjohtaja * Kim Väisänen (s. 1972), startup-sijoittaja, yrittäjä ja hallitusammattilainen * Kristiina Korkeakoski-Väisänen (s. 1951), arkeologi * Lasse Väisänen (s. 1988), jalkapalloilija * Leo Väisänen (s. 1997), jalkapalloilija * Liisa Väisänen (s. 1964), tietokirjailija, kulttuurin ja matkailun ammattilainen * Maria Väisänen (s. 1984), sulkapalloilija * Martti Väisänen (1935–2015), kirjailija * Matti Väisänen (1887–1939), poliitikko, presidenttiehdokas 1925 * Matti Väisänen (1890–1973), kauppias, tehtailija ja talousneuvos * Matti Väisänen (s. 1934), teologi ja Missionsprovinsin piispa * Matti Väisänen (s. 1945), jääkiekkovaikuttaja * Matti Väisänen (s. 1948), hiihtosuunnistaja * Mervi Pesu, o.s. Väisänen (s. 1973), hiihto- ja pyöräsuunnistaja * Mika Väisänen (s. 1983), pesäpalloilija * Niilo Väisänen (1932–2008), maastohiihtäjä * Oiva Väisänen (1911–1972), yrittäjä ja yritysjohtaja, teollisuusneuvos * Risto A. Väisänen (s. 1940), lintutieteilijä * Riitta Väisänen (s. 1954), missi ja tv-juontaja * Sami Väisänen (s. 1973), jalkapalloilija * Sammy Väisänen, urheilutoimittaja * Satu Väisänen (s. 1974), kirjailija ja freelance-toimittaja * Sauli Väisänen (s. 1994), jalkapalloilija * Unto Väisänen (s. 1959), pesäpalloilija * Veeti Väisänen (s. 2006), jääkiekkoilija * Ville Väisänen (s. 1977), jalkapalloilija ja valmentaja * Ville Väisänen (1918–1944), Mannerheim-ristin ritari.
Vares (kirjasarja)

Vares on Reijo Mäen kirjoittama sarja jännitysromaaneja, joiden päähenkilönä toimii yksityisetsivä Jussi Vares. Kirjat on kolmea ensimmäistä sekä Vares ja kaidan tien kulkijat -teosta lukuun ottamatta kustantanut Otava. Kirjojen pohjalta on tehty yhdeksän Solar Filmsin tuottamaa Vares-elokuvaa sekä Tuukka Temosen ohjaama samanniminen televisiosarja. == Vares-kirjat == #Moukanpeli (1986) #Satakieli lauloi yöllä (1987) #Marraskuu on musta hauta (1988) #Sukkanauhakäärme (1989) #Jäätynyt enkeli (1990) #Kuoleman kapellimestari (1991) #Vares ja kaidan tien kulkijat (1992) # Enkelit kanssasi (1995) #Pimeyden tango (1997) #Pahan suudelma (1998) #Keltainen leski (1999) #Mullan maku (2000) #Kolmastoista yö (2001) #Black Jack (2003) #Huhtikuun tytöt (2004) #Nuoruustango (2005) #Hard Luck Cafe (2006) #Uhkapelimerkki (2007) #Lännen mies (2008) #Valkovenäläinen (2009) #Kolmijalkainen mies (2010) #Mustasiipi (2011) #Sheriffi (2012) #Intiaani (2013) #Cowboy (2014) #Tulivuori (2015) # Hot Dog (2016) #Kakolan kalpea (2017) # Gekko (2018) #Tolvana (2019) # Soopeli (2020) #Sulhasmies (2021) #Hotel California (2022) #Köyhä ritari (2023) #Maitolasimies (2024) == Lähteet == Luokka:Jännitysromaanit Luokka:Rikoskirjasarjat Luokka:Suomalaiset kirjasarjat
Saint Lawrencen lahti

Saint Lawrencen lahti (, ) on Kanadan alueella sijaitseva lahti Atlantin valtameressä. Pohjois-Amerikan Suuret järvet laskevat vetensä lahteen Saint Lawrence -joen kautta. Joen kautta kulkee laivaväylä Suurille järville missä sijaitsevat Pohjois-Amerikan teollisuuden ydinalueet. Saint Lawrence -joen suulla sijaitsee Anticostinsaari. Saint Lawrencen lahti on noin 250 000 neliökilometrin laajuinen. Se on maailman suurin estuaari eli siihen virtaavat joet tuovat makeaa vettä enemmän kun Atlantista tulee suolaista vettä. Sen johdosta lahden alueella oleva vesi on murtovettä. Atlantin puolella on Newfoundland ja Nova Scotian provinssi jonka rannikolla sijaisevat Prinssi Edwardin- ja Cape Bretonin saaret. Lahden alueella Appalakkien vuorijonon pohjoinen pää ja Kanadan kilven eteläinen pää törmäävät toisiinsa. == Lähteet == == Aiheesta muualla == * Luokka:Estuaarit Luokka:Kanadan lahdet Luokka:Atlantin valtameren lahdet Luokka:Seulonnan keskeiset artikkelit
Ihmismaantiede

Ihmismaantiede () on maantieteen tai tarkemmin yleismaantieteen osa-alue, joka keskittyy ihmisen, yhteisöjen ja yhteiskuntien tutkimiseen maantieteellisen tilan näkökulmasta. Tilan näkökulmaa jäsentäviä avainkäsitteitä ovat muun muassa alue, paikka, maisema, skaala, konteksti ja sijainti. Vanhempi vastine käsitteelle ihmismaantiede on suomen kielessä ollut kulttuurimaantiede, joka on peräisin ruotsin kielen käsitteestä kulturgeografi. Englanniksi tätä muistuttava termi cultural geography viittaa erityisesti maantieteelliseen kulttuurintutkimukseen (suomeksi joskus myös ”kulttuurinen maantiede”), kun taas human geography tarkoittaa yleismaantieteen ihmistä tutkivaa osaa (erotuksena luonnonmaantieteestä, physical geography). Vastaavasti käsitteen ihmismaantiede eli antropogeografia vanhempi merkitys on ollut ihmisen ja ihmisrotujen levinneisyyden maantieteellinen tutkimus maapallolla. Ihmismaantiede tutkii ihmisen toimintaa paitsi maapallolla, myös avaruudessa. Se tarkastelee kulttuuria, politiikkaa, taloutta ja ihmisen vuorovaikutussuhdetta luonnon kanssa. Näihin asioihin kuuluvia seikkoja ovat muun muassa kestävä kehitys, ruuantuotanto, luonnonvarojen ja energian käyttö sekä teollisuuteen ja asutukseen liittyvät seikat. == Ihmismaantieteen tutkimusalueita == Ihmismaantieteen jako tutkimushaaroihin ei ole yhtä vakiintunutta kuin luonnonmaantieteessä, ja tutkimushaarojen nimitykset vaihtelevat jonkin verran. Yleisesti jaossa on mukana seuraavat alueet: * Poliittinen maantiede * Talousmaantiede * Väestömaantiede * Kaupunkimaantiede Näiden lisäksi melko tyypillisesti käytössä on: * Kulttuurimaantiede * Yhteiskuntamaantiede * Kehitysmaantiede * Historiallinen maantiede * Terveysmaantiede * Matkailumaantiede Edellä mainittujen jälkeen tulee joukko harvemmin mainittuja haaroja. Näitä ovat esimerkiksi: * Kielimaantiede (geolingvistiikka) * Liikennemaantiede * Maaseutumaantiede * Sotilasmaantiede * Uskontomaantiede == Lähteet == == Kirjallisuutta == * * Luokka:Seulonnan keskeiset artikkelit
Bosnia ja Hertsegovina Eurovision laulukilpailussa

Bosnia ja Hertsegovina osallistui Eurovision laulukilpailuun ensimmäisen kerran vuonna 1993. Se on jättänyt välistä vuosien 1998, 2000 ja 2017 kilpailut. Maa oli yhtäjaksoisesti poissa kisoista vuosina 2013–2015. Maan yleisradioyhtiö on kärsinyt talousvaikeuksista, joiden takia maa on pystynyt vuoden 2012 jälkeen osallistumaan kisoihin vain kerran, vuonna 2016. Bosnia ja Hertsegovinan kilpailukappale on vuodesta 2006 valittu sisäisesti, eli PBSBiH kutsuu artistin edustamaan maata. Julkinen karsinta Bosnia ja Hertsegovinassa järjestettiin viimeksi vuonna 2005. Maa on päässyt vuotta 2016 lukuun ottamatta aina semifinaalista finaaliin, kun se on osallistunut Euroviisuihin. Bosnia ja Hertsegovinan tähän mennessä korkein sijoitus on kolmas sija, jonka saavutti Hari Mata Hari kappaleellaan "Lejla" Eurovision laulukilpailussa 2006. Kappaleet on yleensä esitetty bosniaksi. Englanniksi maan edustaja on laulanut vuosina , , ja . == Sijoitukset == Vuosi Esittäjä Kappale Finaali Finaali Semifinaali Semifinaali Vuosi Esittäjä Kappale Sijoitus Pisteet Sijoitus Pisteet Fazla Sva bol svijeta 16. 27 2. 52 Alma & Dejan Ostani kraj mene 15. 39 align="center" rowspan="2" colspan="2" Davor Popović Dvadeset prvi vijek 19. 14 Amila Glamočak Za našu ljubav 22. 13 21. 29 Alma Čardžić Goodbye 18. 22 align="center" rowspan="5" colspan="2" Dino & Beatrice Putnici 7. 86 Nino Pršeš Hano 14. 29 Maja Tatić Na jastuku za dvoje 13. 33 Mija Martina Ne brini 16. 27 Deen In The Disco 9. 91 7. 133 Feminnem Call Me 14. 79 align="center" colspan="2" Hari Mata Hari Lejla 3. 229 2. 267 Marija Šestić Rijeka bez imena 11. 106 align="center" colspan="2" Elvir Laković Laka Pokušaj 10. 110 9. 72 Regina Bistra voda 9. 106 3. 125 Vukašin Brajić Thunder and Lightning 17. 51 8. 59 Dino Merlin Love in Rewind 6. 125 5. 109 Maya Sar Korake ti znam 18. 55 6. 77 Dalal & Deen feat. Ana Rucner & Jala Ljubav je – – 11. 104 == Kapellimestarit == Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä. Bosnia ja Hertsegovina osallistui myös vuoden 1993 Eurovision laulukilpailun esikarsintaan Kvalifikacija za Millstreet, jossa Bosnia ja Hertsegovinan kappaletta johti Esad Arnautalić. Bosnia ja Hertsegovinan kapellimestarit 1993–1997 Bosnia ja Hertsegovinan kapellimestarit 1993–1997 Bosnia ja Hertsegovinan kapellimestarit 1993–1997 Bosnia ja Hertsegovinan kapellimestarit 1993–1997 Vuosi Nimi 1993 Noel Kelehan (kilpailun irlantilainen pääkapellimestari) 1994 Sinan Alimanović 1995 1996 1997 == Lähteet == Luokka:Eurovision laulukilpailut maittain Luokka:Bosnia ja Hertsegovinan musiikki
Luettelo Nirvanan kappaleista

Luettelo Nirvana -yhtyeen kappaleista ja demoista. == A == * About A Girl * Aero Zeppelin * Ain't It A Shame * All Apologies * And I Love Her * Aneurysm * Anorexocist == B == * Beans * Been A Son * Beeswax * Big Cheese * Big Long Now * Blandest * Blew * Breed * Burn The Rain == C == * Clean Up Before She Comes * Come As You Are * Curmudgeon == D == * D-7 * Desire * Dive * Do Re Mi * Don't Want It All * Downer * Drain You * Dumb == E == * Endless Nameless * Even In His Youth == F == * Floyd The Barber * Forgotten Tune * Frances Farmer Will Have Her Revenge On Seattle == G == * Galloons Of Rubbing Alcohol Flow Through The Strip * Grey Goose == H == * Hairspray Queen * Heart-Shaped Box * Heartbreaker * Help Me, I'm Hungry * Here She Comes Now == I == * I Hate Myself I Want To Die * If I Must * Immodium * In Bloom == J == * Jam * Jesus Doesn't Want Me For A Sunbeam == K == == L == * Lake Of Fire * Letters To Frances * Lithium * Lounge Act * Love Buzz == M == * Man Who Sold The World * Marigold * Mexican Seafood * Milk It * Moist Vagina * Molly's Lips * Mr. Moustache * Mrs. Butterworth == N == * Negative Creep == O == * Oh The Guilt * Old Age * On A Plain * Opinion == P == * Paper Cuts * Pay To Play * Pen Cap Chew * Pennyroyal Tea * Plateau * Polly == R == * Radio Friendly Unit Shifter * Rape Me * Raunchola * Rehash * Reverb Experiment == S == * Sappy * Scentless Apprentice * School * Scoff * Serve The Servants * She Only Lies * Sifting * Sliver * Smells Like Teen Spirit * Something In The Way * Son Of A Gun * Spank Thru * Stain * Stay Away * Swap Meet == T == * Talk To Me * Territorial Pissings * The Happy Guitar * The Hung Him On A Cross * Token Eastern Song * Tourette's * Turnaround == U == == V == * Versus Chorus Versus * Very Ape == W == * What More Can I Say * Where Did You Sleep Last Night == X == == Y == * Yodel Song * You Can't Change Me * You Know You're Right == Z == * Nirvana
Luís Pereira

Luís Edmundo Pereira (s. 21. kesäkuuta 1949 Juazeiro, Bahian osavaltio) on brasilialainen entinen jalkapalloilija. Luís Pereira oli yksi 1970-luvun "Pelén-jälkeisen" Brasilian menestyneimpiä pelaajia luoden uraa kotimaansa lisäksi myös Espanjassa. Taitava puolustaja lukeutuu sekä Palmeirasin että Atlético Madridin seuralegendojen joukkoon. Hänen ensimmäinen ammattilaisseuransa oli brasilialainen São Bento, josta hän siirtyi vuonna 1968 sãopaulolaisen suurseuran Palmeirasin riveihin. Täällä Pereira voitti kaksi São Paolon osavaltiomestaruutta (1972 ja 1974) ja kaksi Brasilian mestaruutta (1972 ja 1973). Vuonna 1975 tähtipelaajan statuksen kotimaassaan saavuttanut Pereira siirtyi Espanjan pääsarjan Atlético Madridiin, jossa hän pelasi kaikkiaan viisi kautta (143 ottelua, 14 maalia). Espanjan kausien huipentumia olivat Espanjan cupin voitto vuonna 1976 ja liigamestaruus vuonna 1977. Pereira palasi takaisin Brasiliaan vuonna 1980, jossa hän oli edelleen huippuseurojen tavoittelema. 1980-luvulla hän pelasi muun muassa Rio de Janeiron ylpeydessä Flamengossa, Corinthiansissa sekä vanhassa tutussa Palmeirasissa. Lopettamisensa jälkeen Pereira on toiminut useamman brasiliaisseuran valmentajana sekä Atléticon kykyjenetsijänä. Madridilaisseura on nimittänyt Pereiran myös B-joukkueensa kunniapresidentiksi.Atlético de Madrid will start league play in Málaga clubatleticomadrid.com (luettu 6. lokakuuta 2009) Pereira pelasi kaikkiaan 36 maaottelua Brasilian paidassa tehden yhden maalin. Hän edusti maataan vuoden 1974 MM-turnauksessa, jossa Brasilia sijoittui neljänneksi. Pereiran mieluisin pelipaikka oli liberon tontti. Hänet muistetaan taitavana kahdensuunnan pelaajana, joka käynnisti hyökkäyksiä tarkoilla syötöillään, mutta joka onnistui myös pitämään vastustajan kärkipelaajat tiukasti pihdeissään. == Lähteet == Luokka:Brasilialaiset jalkapalloilijat Luokka:Vuonna 1949 syntyneet Luokka:Elävät henkilöt
Viron vanhauskoiset

Viron vanhauskoiset () ovat vanhauskoisia ortodokseja, jotka asuttavat Peipsijärven ranta-alueita. Vanhauskoiset eivät hyväksyneet tsaari Aleksei Mihailovitšin vuonna 1656 aloittamia uudistuksia kirkon käytännöissä ja jumalanpalvelusteksteissä. Tärkein kiistakysymys koski ristinmerkin tekoa: aiemmin käytössä ollut kahdella sormella tehtävä ristinmerkki muutettiin kolmisormiseksi. Tästä syystä vanhoista tavoista kiinni pitäviä alettiin vainota. Vanhauskoiset saapuivat alueelle sen jälkeen kun lahkon johtaja Avvakum monine kannattajineen oli poltettu roviolla 1682. Kun nälänhätä 1695–1697 ja suuri Pohjan sota olivat autioittaneet laajoja alueita Virossa, saapui ensimmäinen suuri vanhauskoisten muuttoaalto erityisesti IIsakun ja Illukan seuduille (Kuremäen Pühtitsan nunnaluostari sijaitsee Illukan kunnassa). Toinen suuri muuttoaalto tuli 1710-luvulla Liettuan ja Puolan suunnasta Räpinan alueelle. Vanhauskoiset asuttavat Peipsijärven rantamia pitkinä ja kapeina kylänauhoina. Nykyisin tärkeimmät asutuspaikat ovat Mustvee ja viereinen Rajan kylä, Kallasten kaupunki, Peipsiäären kylät Kolkja, Kasepää ja Varnja ja Piirissaaren kylät. Lisäksi on aiemmin mainittuja alueita, jotka eivät sijaitse aivan Peipsin rantamilla. Vanhauskoisia on Virossa nykyään noin 15 000, ja rekisteröityjä vanhauskoisia seurakuntia on 11, joista yksi Tallinnassa, yksi Tartossa ja loput yhdeksän Peipsimaalla seuraavilla paikkakunnilla: Mustvee, Raja, Kallaste, Kükita, Piirissaar sekä Peipsiäären kylissä Kasepää, Kolkja ja Varnja.Sirpa Pääkkönen: Piru ei pääse kylpemään siunattuun veteen. Helsingin Sanomat s. C 612.8.2012 Erityisesti Peipsiäären alue on tunnettu sipuleistaan. Kolkjassa sijaitsee suosittu kala- ja sipuliravintola. Viron vanhauskoisten museo sijaitsee Kolkjassa. Se kertoo vanhauskoisten historiasta. ==Lähteet== ==Aiheesta muualla== * Viron vanhauskoisten kotisivut, englanniksi, viroksi ja venäjäksi Luokka:Ortodoksiset kirkot Luokka:Kristinusko Virossa Luokka:Vanhauskoisuus
Potter

Potter voi tarkoittaa ainakin seuraavia asioita ja henkilöitä: == Sukunimenä == * Arnold Potter (1804–1872), yhdysvaltalainen uskonnollinen johtaja, Kristus Potterin kirkon perustaja * Beatrice Potter, myöh. Beatrice Webb (1858–1943), englantilainen sosialisti, historioitsija ja yhteiskuntatieteilijä * Beatrix Potter (1866–1943), englantilainen lastenkirjailija ja kuvittaja * Catherine Potter (1957–2019), kanadalainen muusikko * Corey Potter (s. 1984), yhdysvaltalainen jääkiekkoilija * Dean Potter (1972–2015), yhdysvaltalainen vuorikiipeilijä, nuorallakävelijä ja basehyppääjä * Dennis Potter (1935–1994), englantilainen televisiokäsikirjoittaja * Graham Potter (s. 1975), englantilainen jalkapalloilija ja valmentaja * Henry Potter (1881–1955), yhdysvaltalainen golfaaja ja olympiamitalisti * Jenny Potter (s. 1979), yhdysvaltalainen jääkiekkoilija * Jo Potter (s. 1984), englantilainen jalkapalloilija * Lauren Potter (s. 1990), yhdysvaltalainen näyttelijä * Monica Potter (s. 1971), yhdysvaltalainen näyttelijä * Paulus Potter (1625–1654), alankomaalainen taidemaalari * Ryan Potter (s. 1995), yhdysvaltalainen näyttelijä * Sally Potter (s. 1949), englantilainen elokuvaohjaaja ja -käsikirjoittaja == Etunimenä == * Potter Stewart, (1915–1985), Yhdysvaltain korkeimman oikeuden tuomari == Fiktiossa == * Harry Potter, J. K. Rowlingin kirjasarja sekä kirjoihin perustuva elokuvasarja * Harry Potter, kuvitteellinen hahmo Harry Potter -kirjoissa ja -elokuvissa * Miss Potter, Beatrix Potterista kertova elokuva vuodelta 2006 * Melvin Potter eli Gladiaattori, hahmo Marvelin sarjakuvamaailmassa == Paikkoja == ===Britannia === *Potters Bar, Hertfordshire *Potter Heigham, Norfolk === Yhdysvallat === *Potter (Arkansas) *Potter (Kalifornia) *Potter Valley (Kalifornia) *Potter (Nebraska) *Potters (New Jersey) *Potter (New York) *Potterin piirikunta (Pennsylvania) *Potterin piirikunta (Etelä-Dakota) *Potterin piirikunta (Texas) *Potter (Wisconsin)
Pühtitsan nunnaluostari

Pühtitsan nunnaluostari () on luostari Koillis-Virossa Alutagusen kunnan Kuremäen kylässä. Luostarin perusti vuonna 1891 Vironmaan kuvernööri Sergei Šahovskoi, ja sen yleissuunnitelman laati arkkitehti Mihhail Preobraženski. Luostarin perustaminen liittyi tuolloin harjoitettuun venäläistämispolitiikkaan. Nykyisin luostari on turistikohde, jossa on noin 160 nunnaa. Paikalliset pitävät läheisen lähteen vettä pyhänä. ==Historia== thumb|vasen|Luostarialuetta ympäröivä muuri. Aleksanteri Nevskin katedraalin rakennuttaminen liittyi 1800-luvun lopun venäläistämispolitiikkaan. Aleksanteri III:n valtakauden luterilaisuuden vastaiseen politiikkaan vaikutti etenkin pyhän synodin yliprokuraattori Konstantin Pobedonostsev, jonka mielestä vain ortodoksit olivat todellisuudessa uskollisia valtiovallalle ja luterilainen kirkko muodosti näin hidasteen Baltian sulauttamisessa muuhun valtakuntaan. Vironmaan kuvernööri Sergei Šahovskoi oli erityisen aktiivinen venäläistämisen kannattaja ja myös hän piti uskonnon roolia oleellisena venäläistämisprosessin kannalta. Nykyisen nunnaluostarin paikalla lienee ollut ortodoksinen kappeli jo 1600-luvulla, mutta Šahovskoi perusti varsinaisen luostarin vasta vuonna 1891, jonne hänet myös myöhemmin haudattiin. Samana vuonna aloitettiin luostarialueen suuret rakennustyöt. Alueen yleissuunnitelman laati arkkitehti Mihhail Preobraženski. Luostarin pääkirkko valmistui vuosina 1908–1910. Luostari menetti suuren osan maistaan vuoden 1919 maareformin yhteydessä, ja se myös alistettiin Viron ortodoksiselle kirkolle. Vuonna 2007 luostarissa asui noin 160 nunnaa, jotka vastasivat luostarin restauroinnista, peltotöistä, puiden hakkuusta ja ikonimaalauksesta. Luostari kuuluu Moskovan patriarkan alaisuuteen. ==Rakennukset== Luostarialueen ytimen muodostaa kirkko, johon mahtuu 1 200 henkilöä. Ortodoksisille kirkoille tyypillisesti sen sisätilat on koristeltu kullalla. Kirkossa on Jumalanäidin ikoni, jonka löysi tarinan mukaan eräs paimen tammen alta läheisen lähteen viereltä. Lähteen vettä pidetään pyhänä. Pääkirkon lisäksi alkuperäiseen luostariin kuului viisi puista asuinrakennusta ja puukirkko. Rakennuksia ympäröi kivimuuri, jossa on vanhavenäläiseen tyyliin rakennettuja torneja. Toisen maailmansodan jälkeen alueelle on rakennettu myös uusia puisia ja tiilistä rakennettuja rakennuksia. ==Lähteet== == Aiheesta muualla == Luokka:Ortodoksiset luostarit Luokka:Viron luostarit Luokka:Alutaguse
Lunenburg

Lunenburg on pieni kaupunki Nova Scotiassa, Kanadassa, 90 kilometriä Halifaxista kaakkoon Atlantin rannikolla. Kaupungin asukasluku on noin 2 300, mutta se kasvaa huomattavasti aina kesäisin turistien myötä. Nykyinen Lunenburg oli alkujaan nimeltään Merliguesche, ja siellä asui ranskalaisia 1740-luvun loppuun asti. Britannia asutti sinne protestantteja vuonna 1753. Se sai kaupunkioikeudet vuonna 1888. Kaupungissa oli aikoinaan merkittävä merisatama ja siellä sijaitsi laivanrakennusteollisuutta. Kaupunki jäi kuitenkin kasvavan Halifaxin varjoon. Nykyään Lunenburgissa on useita pieniä yrityksiä ja korkeanteknolgian teollisuutta. Lunenburgin kaupunki valittiin vuonna 1995 Unescon maailmanperintöluetteloon. Se otettiin listalle, jotta varmistettaisiin kaupungin ainutlaatuisen arkkitehtuurin ja kaupunkisuunnittelun säilyminen. Lunenburg on parhaiten säilynyt esimerkki brittiläisestä siirtomaa-asutuksesta Pohjois-Amerikassa. == Lähteet == == Aiheesta muualla == * Viralliset sivut * Virtual Tour * Canada World Heritage Sites: Old Town Lunenburg Luokka:Nova Scotian kaupungit Luokka:Nova Scotian kunnat Luokka:Unescon maailmanperintökohteet Kanadassa
Audi RS4

Audi RS4 on Audin valmistama ylemmän keskiluokan automalli, joka on kaikkein suorituskykyisin versio Audi A4 -mallisarjasta. Se sijoittuu mallistossa Audi S4:n yläpuolelle. Mallin edeltäjä on Audi RS2, joka pohjautui Audi 80:een. == Audi RS4 B5 (1999–2001) == Audi A4 B5 -malliin pohjautuva ensimmäisen sukupolven RS4 esiteltiin vuoden 1999 lopulla. Se oli saatavana ainoastaan Avant-farmarimallina. Moottorina autossa on kaksoisturboahdettu 2,7-litrainen V6 teholtaan 381 hevosvoimaa. Voimansiirtona on kuusivaihteinen manuaalivaihteisto ja neliveto. == Audi RS4 B7 (2005–2008) == B6-sukupolven Audi A4:stä ei tullut RS4-mallia. A4 B7 -malliin perustuva RS4 esiteltiin kesällä 2005. Edeltäjästään poiketen se oli saatavana kaikkina kolmena korimallina: neliovisena sedanina, Avant-farmarimallina sekä kaksiovisena cabrioletina. Moottorina oli nyt vapaasti hengittävä suorasuihkutteinen 4,2-litrainen V8, jonka teho on 420 hevosvoimaa. Edeltäjän tavoin voimansiirtona on kuusivaihteinen manuaalivaihteisto ja neliveto. vasen|pienoiskuva|Audi RS4 B7 Cabriolet == Audi RS4 B8 (2012–2015) == B8-sukupolven A4:ään perustuva Audi RS4 esiteltiin Geneven autonäyttelyssä maaliskuussa 2012. Malli oli jälleen saatavana ainoastaan Avant- farmarimallina. Moottorina oli edeltäjän tavoin vapaasti hengittävä suorasuihkutteinen 4,2-litrainen V8, joka kehitti nyt 444 hevosvoimaa tehoa. Voimansiirtona on seitsemänportainen kaksoiskytkinvaihteisto ja neliveto. == Audi RS4 B9 (2017–) == B9-sukupolven A4:ään perustuva Audi RS4 esiteltiin Frankfurtin autonäyttelyssä syyskuussa 2017. Auton moottorina on nyt kaksoisturboahdettu 2,9-litrainen V6 teholtaan 450 hevosvoimaa. Voimansiirtona on kahdeksanportainen automaattivaihteisto ja neliveto. == Lähteet == == Aiheesta muualla == RS4 Luokka:D-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
A Song for XX

A Song for XX on Ayumi Hamasakin ensimmäinen studioalbumi, julkaistu 1. tammikuuta, 1999. Ennen A Song for XX -albumia Hamasaki oli julkaissut viisi singleä, mutta voisi sanoa, että hänen uransa lähti todella nousuun vasta tämän albumin julkaisun myötä; A Song for XX toi Hamasakille hänen ensimmäisen Oricon-listan ykkössijansa. Albumi pysyi listalla 59 viikkoa. Albumilta on julkaistu viisi singleä: poker face, YOU, Trust, For My Dear... ja Depend on you. Singlet on myös julkaistu uudelleen uusilla remix-kappaleilla täydennettynä 28. helmikuuta, 2001. == Kappaleet == # # # # # # # # # # # # # # # # == Tekijätiedot == Kappaleet 1, 2, 3, 4, 6, 8, 15 ja 16 on säveltänyt Yasuhiko Hoshino (). Kappaleen 5 on säveltänyt Mitsuru Igarashi (). Kappaleet 7, 10 ja 13 on säveltänyt Hideaki Kuwabara (). Kappaleet 9 ja 12 on säveltänyt Kazuhito Kikuchi (). Kappaleen 11 on säveltänyt Takashi Kimura (). Kappaleen 14 on säveltänyt Akio Togashi (). Kappaleet 1, 2, 3, 15 ja 16 on sovittanut Yasuhiko Hoshino. Kappaleet 4, 6, 7, 8, 9, 10, 11 ja 13 on sovittanut Akimitsu Honma (). Kappaleen 5 on sovittanut Mitsuru Igarashi. Kappaleen 12 ovat sovittaneet Akimitsu Honma ja Takashi Morio (). Kappaleen 14 on sovittanut Akio Togashi. Kaikki kappaleet on sanoittanut Ayumi Hamasaki. Levyn on tuottanut Max Matsuura. == Katso myös == * Ayumi Hamasakin diskografia == Lähteet == Luokka:Ayumi Hamasakin albumit Luokka:Vuoden 1999 esikoisalbumit
Waterton Glacierin kansainvälinen rauhanpuisto

Waterton Glacierin kansainvälinen rauhanpuisto on UNESCOn maailmanperintökohde, joka on muodostettu yhdistämällä Yhdysvalloissa sijaitseva Glacierin kansallispuisto ja Kanadassa oleva Waterton Lakesin kansallispuisto. Puistojen yhdistäminen oli Albertan ja Montanan Rotary International -järjestön jäsenien ponnistusten lopputulos. Se oli ensimmäinen kansainvälinen rauhanpuisto, joka symboloi kahden valtion välistä rauhaa ja ystävyyttä, ja edelleen ainoa, joka on nimenomaan perustettu tuota tarkoitusta varten. ==Aiheesta muualla== *Canada World Heritage Sites: Waterton-Glacier International Peace Park Luokka:Unescon maailmanperintökohteet Kanadassa Luokka:Unescon maailmanperintökohteet Yhdysvalloissa Luokka:Albertan maantiede Luokka:Montanan kansallispuistot Luokka:Kanadan ja Yhdysvaltain raja
Nick Mason

Nicholas Berkeley "Nick" Mason (s. 27. tammikuuta 1944) on brittiläinen rockmuusikko, joka on Pink Floydin rumpali. Hän on kuulunut yhtyeeseen vuodesta 1964 ja soittanut sen jokaisella albumilla. Mason on julkaissut albumeita myös Pink Floydista erillään: Nick Mason’s Fictitious Sports (1981) ja Rick Fennin kanssa tehty Profiles (1985). Vuodesta 2018 lähtien Mason on esiintynyt perustamansa Saucerful of Secrets -yhtyeen kanssa, joka soittaa Pink Floydin varhaista materiaalia 1960-luvun lopulta ja 1970-luvun alusta. Yhtye esiintyi Helsingin Kulttuuritalolla 19. toukokuuta 2022. ==Lähteet== == Aiheesta muualla == *Saucerful of Secrets -yhtyeen konserttiarvostelu Helsingin Sanomissa Luokka:Brittiläiset rumpalit Luokka:Rockmuusikot Luokka:Pink Floydin jäsenet Luokka:Vuonna 1944 syntyneet Luokka:Elävät henkilöt
Vesikki

Vesikki eli vesihämähäkki (Argyroneta aquatica) on Euroopassa ja Aasiassa esiintyvä isokokoinen hämähäkki, joka elää veden pinnan alla. Se on sukunsa Argyroneta ainoa laji ja samalla ainoa hämähäkki, joka on sopeutunut täysin elämään vedenpinnan alla. == Koko ja ulkonäkö == Väriltään ruskea tai musta vesikki voi olla jalkoineen jopa kaksi senttimetriä pitkä, ja vartalon osuus pituudesta on puolitoista senttimetriä. Kookkailla yksilöillä pelkkä ruumiskin voi olla pitkä. Etummaiset raajaparit ovat kaljut, mutta kahdessa takimmaisessa raajaparissa on pitkiä karvoja, joiden avulla nuoretkin vesikit on helppo tunnistaa. Eturuumiin selkäpuolella on mustien lyhyiden karvojen muodostama juova. Takaruumis on harmaan karvan peittämä. Vesikki on yksi niistä harvoista hämähäkkilajeista, joilla koiras on naarasta suurempi. == Levinneisyys ja elinympäristö == Vesikkiä tavataan Länsi-Euroopasta ja Britteinsaarilta Pohjois-Aasian poikki Japaniin saakka. Lajin elinympäristönä on vesikasvillisuus hitaasti virtaavassa tai seisovassa vedessä. Vesikki on paikoittainen, mutta esiintyessään usein runsaslukuinen. == Elintavat == Vesikki syö, parittelee ja munii veden alla, mutta hengittää ilmaa kuten muutkin hämähäkit. Vesikit rakentavat vesikasvien joukkoon sukelluskelloa muistuttavan pesän eli kuplan, minne ne kuljettavat ilmaa takaruumiinsa ympärillä ja jaloissaan olevien pienten karvojen avulla. Ilmakupla saa lisäksi jatkuvaa täydennystä diffuusion avulla veteen liuenneen ja vesikasvien tuottaman hapen vapautuessa kuplaan. Ruokailu tapahtuu joko kuplassa tai kasvillisuudessa heti vedenpinnan yläpuolella. Diffuusio riittää täyttämään hämähäkin hapentarpeen sen levätessä, mutta muutoin aktiivinen täydentäminen on tarpeen. Kokeellisesti on osoitettu, että hämähäkki tunnistaa kuplan ilmanlaadun ja täydentää sitä hiilidioksidipitoisuuden kasvaessa. Naaraan sukelluskello on suurempi kuin koiraalla, ja naaras täydentää sitä pinnalta useammin. Toisinaan hämähäkki kerää ilmakuplan tyhjään kotilonkuoreen. Naaras munii 30–70 munaa. Poikaset elävät emonsa sukelluskellossa toiseen nahanluontiinsa asti, jolloin ne poistuvat sieltä ja aloittavat omien pesiensä rakentelun. Päivisin vesikki oleskelee sukelluskellossaan ja pyydystää lähelle tulevia vesihyönteisiä. Vasta yön tullen vesikki lähtee aktiivisesti saalistamaan. Hämähäkki talvehtii sukelluskellossaan veden alla. Vesikki on Suomen myrkyllisin luonnonvarainen hämähäkki. Sen purema vastaa vaikutukseltaan ampiaisen pistoa. Vesikki ei kuitenkaan pure ihmistä kovin herkästi. == Lähteet == == Aiheesta muualla == * * * * * Luokka:59.6 Selkärangattomat Luokka:Hämähäkit Luokka:Seulonnan keskeiset artikkelit
Nicholas Tse

Nicholas Tse (, s. 29. elokuuta 1980 Brittiläinen Hongkong) on hongkongilainen näyttelijä ja laulaja. Hän näytteli Cheng Siu Fungia elokuvassa New Police Story. Hän oppi kungfuta ensimmäisen elokuvansa myötä vuonna 1998, jossa häneltä vaadittiin kamppailutaitoja. Elokuvaa varten Tse harjoitteli Jackie Chanin sijaisnäyttelijäryhmään kuuluneen Nicky Lin kanssa. ==Filmografia== *Aiming High (1998) *Gen-X Cops (1999) *Winner Takes All (2000) *Comic King (2001) *Luen oi hang sing (2002) *Kultainen medaljonki (2003) *New Police Story (2004) *The Promise (2005) *Dragon Tiger Gate (2006) *Invisible Target (2007) *The Beast Stalker (2008) *Bodyguards and Assassins (2009) *Hot Summer Days (2010) *The Stool Pigeon (2010) *Shaolin (2011) Luokka:Hongkongilaiset näyttelijät Luokka:Hongkongilaiset laulajat Luokka:Vuonna 1980 syntyneet Luokka:Elävät henkilöt
John Johnson

John Johnson (n. 1550 - 1594) oli englantilainen luutisti ja säveltäjä, joka toimi Elisabet I:n hovissa hovimuusikkona vuodesta 1577 aina kuolemaansa asti. Johnsonia pidetään yleisesti englantilaisen luuttumusiikin kultakauden aloittajana. Nuorena Johnson toimi oppipoikana mahdollisesti Leicesterin jaarlin hovissa n. 1560:n luvun alusta vuoteen 1577 asti, jolloin hänet valittiin yhdeksi kuningatar Elisabetin kolmesta hoviluutistista. Hänen sävellyksissään näkyy aikansa italialaisen luuttumusiikin vaikutus sekoittuneena englantilaisiin piirteisiin. Muiden englantilaisten säveltäjien, muun muassa John Dowlandin tavoin Johnson sävelsi pääasiassa tansseja kuten passamezzoja. Johnsonin sävellyksiä on löytynyt, lähes poikkeuksetta nimettömänä, ympäri Eurooppaa löytyneistä käsikirjoituksista. Luokka:Brittiläiset säveltäjät Luokka:Brittiläiset luutistit Luokka:Renessanssisäveltäjät
Illuka

Illuka () oli kunta Itä-Virumaan maakunnassa, Virossa. Vuoden 2017 kuntauudistuksessa Alajõen, Iisakun, Illukan, Mäetagusen ja Tudulinnan kunnat yhdistyivät Alutagusen kunnaksi. Illukan asukasluku oli 958 (2010), pinta-ala 543,82 neliökilometriä ja asukastiheys 1,8 asukasta neliökilometrillä. Kunnan kaakkoiskulmassa sijaitsevasta Vasknarvan kylästä saa alkunsa Narvanjoki, jota pitkin Peipsijärven vedet virtaavat Suomenlahteen. Narvajoen vastarannalla on Venäjä. Tunnetuin Illukan alueen nähtävyys on Pühtitsan nunnaluostari Kuremäen kylässä. Muita nähtävyyksiä ovat Kurtnan järviensuojelualue sekä Puhatun ja Agusalun suonsuojelualueet. ==Väestö== Vuoden 2011 väestönlaskennan mukaan Illukan kunnassa oli 868 asukasta, joista 474 (54,6 %) oli virolaisia, 330 (38,0 %) venäläisiä ja 60 (6,9 %) muita kansallisuuksia. == Lähteet == Luokka:Alutaguse Luokka:Viron entiset kunnat
Kalevi Kalemaa

Kalevi Kalemaa (s. 13. elokuuta 1941 Saarijärvi) on suomalainen kirjailija. Kalemaa aloitti kirjoittajan uransa 1960-luvulla kirjallisuuskriitikkona, ja myöhemmin hän alkoi tehdä myös teatteriarvosteluja sekä kulttuuriohjelmia radioon. Kalemaan esikuva hänen kirjoittaessa raporttikirjaa Metsien miehet (1975), oli Sara Lidmanin Kaivos. Kalemaa on kirjoittanut elämäkertateoksia muun muassa Veikko Sinisalosta, Edvin Laineesta, Eino Salmelaisesta, Eetu Salinista, Matti Kurikasta ja Urpo Lahtisesta. Hänen tuotantoonsa kuuluu myös näytelmiä, kuunnelmia, laulutekstejä sekä teatteri- ja järjestöhistoriikkeja. Hän on lisäksi toimittanut useita teoksia; muun muassa kritiikki-, runo- ja kaskukokoelmia. == Teokset == * * * * * * * * * * * * * * * * * * * * * * * * – 2. uud. p. 2016 ISBN 978-952-93-7141-9 * Teräsmies: Johan Einar Pukanderin elämä ja työ, Helsinki: Kustannus oy Kunnia 2013 ISBN 978-952-93-2095-0 * Sankareita vai pelkureita: suomalaisen aseistakieltäytymisen historia, Helsinki: Tammi 2014 ISBN 978-951-31-7948-9 * Palava totuus: historian merkittävimmät puolustuspuheet, Helsinki: Into 2017 ISBN 978-952-264-820-4 * Historian erottamat: kertomus Hannes & Mauri Ryömästä, Helsinki: Into 2020 ISBN 978-952-351-351-8 ==Lähteet== == Aiheesta muualla == * Kalevi Kalemaa, Pirkanmaalaisia nykykirjailijoita. Päivitetty viimeksi 17.9.2007 (Archive.org) * Kotisivu (Arkistolinkki Archive.is) * Kalevi Kalemaa Kirjasampo.fi:ssä Luokka:Suomalaiset kirjailijat Luokka:Vuonna 1941 syntyneet Luokka:Elävät henkilöt
Petshop of Horrors

Petshop of Horrors on Matsuri Akinon luoma kauhumanga- ja anime-sarja. Se on ensimmäisen kerran julkaistu Japanissa vuonna 1996. Amerikkalainen kustannusyhtiö Tokyopop julkaisi sen myöhemmin englanniksi kesäkuussa 2003, ja Pauna Media Group alkoi suomentaa sitä vuonna 2008. == Juoni == Chinatownissa, Yhdysvalloissa, on pieni eläinliike. Sitä vetää salaperäinen kauppias Kreivi D. Hän myy ihmisille unelmia, salaperäisiä taruolentoja asiakkaiden tarpeiden ja haaveiden mukaan. Saadakseen tällaisen 'lemmikin', on allekirjoitettava sopimus, jossa on 3 ehtoa. Jos nämä ehdot rikotaan, liike ei ole vastuussa tapahtuneista. Yhden asiakkaan kuoltua salaperäisesti jättäen jälkeensä kuolleen liskon, etsivä Orcot alkaa tutkia Kreivi D:n osallisuutta asiaan. Hän uskoo vakaasti että kuolleella liskolla, kuolemalla ja kauppiaalla on selvä yhteys. Hän jää jollain tavoin epäilemään Kreivi D:tä kaikesta hämärästä, vaikkakin on samalla kiehtoutunut Kreivi D:stä jota vastaan hän ei pysty todistamaan. Kreivi D on yksi suuri mysteeri jonka menneisyyttä selvitetään hyvin hitaasti. Ainoa heti alusta havaittavissa oleva luonteenpiirre on D:n kyltymätön makeanhimo. Jokaisen osan aikana ilmenee uusia taruolentoja ja toistaan traagisempia kuolemia ja kohtaloita. == Hahmoja == * Kreivi D * Konstaapeli Leon Orcot * Chris Orcot Sekä lisäksi paljon sivuhahmoja. ==Osat== Sarjaa on julkaistu kaikkiaan 13 osaa. # Unelma # Epätoivo # Tytär # Kolmetoista # Lohikäärme # Arpa # Herkku # Tuho # Timantti # Halu # Jälkiruoka # Paholainen # Digitaalinen # Etsivä ja kukat osa 1 # Musta hevonen # Etsivä ja kukat osa 2 # Dracula # Kaksikko # Armas # Päivähoito # Tanssi Luokka:Mangasarjat Luokka:Animesarjat Luokka:1990-luvun anime ja manga
Noriega

Noriega on muun muassa seuraavien henkilöiden sukunimi: * Adela Noriega (s. 1969), meksikolainen näyttelijä * Eric Noriega, venezuelalainen Tuhkimotarina- sarjassa esiintynyt näyttelijä * Javier Noriega (s. 1980), espanjalainen uimari * Manuel Noriega (1934–2017), Panaman sotilasdiktaattori 1983–1989 * Sigifredo Noriega Barceló (s. 1951), meksikolainen katolinen piispa * Zenón Noriega Agüero (1900–1957), perulainen kenraali, Perun presidentti 1950
Radio 88,2

Radio 88,2 oli Salossa toimiva kaupallinen paikallisradio, joka perustettiin vuonna 1989. Kanavan omisti Salon Alueradio Oy. Ohjelmat tuotettiin Turun Paikallisradio Oy:n studioilta Turusta, jolle kuului myös Auran Aallot, Auran Aallot Salo ja Zoom FM. Radio kuului Salon lähikunnissa nimensä mukaisesti taajuudella 88,2 MHz ja sen lähetin sijaitsi Salon Tupurin mastossa. Lähetysteho on 1 kW. Aseman toimilupaa päätettiin vuonna 2006 jatkaa aina vuoteen 2011 asti. http://www.hukala.net/?do=uutiset_extrat_radiotoimiluvat2007-2011 Vuoteen 1996 asti Radio 88,2 tunnettiin nimellä Radio Suomen Salo. 14\. huhtikuuta 2009 taajuudella 88,2 MHz jatkoi Radio Melodia. 11\. heinäkuuta 2016 Radio Melodia 88,2:lla aloitti Helmiradio Salo. Helmiradion laajeneminen lopetti Radio Melodia 88,2:n toiminnan. 1.1.2020 Helmiradio Salon taajuudelta aloitti Bauer Media (Suomi) ja Mediatakojat Oy:n tuottama Kasari (radiokanava). ==Lähteet== Luokka:Suomalaiset radioasemat luokka:Paikallisradiot Luokka:Salon media Luokka:Vuonna 1989 perustetut radioasemat Luokka:Vuonna 2020 lakkautetut radioasemat
Rikoslaki

Rikoslaki voi tarkoittaa seuraavia: * Suomen rikoslaki * Rikoslaki, suomalainen punk-yhtye * Rikoslaki, punk-yhtye Rikoslain albumi ==Katso myös== * Rikoskaari, Ruotsin rikoslaki
Toppatakkeja ja Toledon terästä

Toppatakkeja ja Toledon terästä on YUP-yhtyeen vuonna 1994 julkaistu kolmas albumi. Se nousi Suomen virallisen listan sijalle 26. == Henri Blavatskyn tutkimuksia == Albumin kappaleet koostavat yhtenäisen tarinan, nimeltään Henri Blavatskyn tutkimuksia. Tarinan päähenkilöt ovat seuraavat: *Henri Blavatsky, laulava salapoliisi *Volmar Pätsi, tehtaanjohtaja, kusipää *Sinfonia Pätsi, kusipään vaimo, haaska *Maila Pätsi, tytär, idiootti *Veli-Pekka Pätsi, poika, idiootti *Solja Pätsi, tehtaanjohtajan sisko *Jepson, hovimestari, mielenköyhä *Abro Paukku, kauppias *Felix, kissa Levyn kansilehden mukaan "Kaikki levyn tarinoiden henkilöt ovat kirjoittajan kuvittelemia. Kaikki levyn tapahtumat ovat tapahtuneet joskus jollekin." == Kappaleet == # # # # # # # # # # == Kokoonpano == * Jussi Hyyrynen – kitara, laulu * Tommi Kärkkäinen – koskettimet, lyömäsoittimet, laulu * Janne Mannonen – rummut, laulu * Jarkko Martikainen – laulu, kitara * Valtteri Tynkkynen – basso, laulu === Vierailevat muusikot === * Granito-kuoro, johtaa Pentti Tynkkynen – laulu (6) * Vesa Hyrskykari – saksofoni (9) * Hanna Kärkkäinen – laulu (3) * Ari Toikka – lyömäsoittimet (1, 6) * Tapio Wilska – majoitus, vapaa-ajan ohjaus, laulu (8) == Lähteet == Luokka:Vuoden 1994 albumit Luokka:YUP:n albumit Luokka:Konseptialbumit Luokka:Jani Viitasen tuottamat albumit
Homo sapiens (albumi)

__NOTOC__ Homo sapiens on YUP-yhtyeen neljäs albumi. Se äänitettiin elokuussa 1994 ja julkaistiin saman vuoden marraskuussa. Albumin korkein listasijoitus Suomen albumilistalla oli 23. == Kappaleet == # # # # # # # # # # == Kokoonpano == * Jarkko Martikainen * Valtteri Tynkkynen * Jussi Hyyrynen * Janne Mannonen * Petri Tiainen \+ * Tero Kling, huilu === Tuotanto === * Risto Närhi – äänittäjä * Juha Heininen – miksaaja * Mats Huldén – tuottaja, miksaaja * Pedro Hietanen – vastaava tuottaja * Ville Pirinen – kannet == Lähteet == Luokka:Vuoden 1994 albumit Luokka:YUP:n albumit